અંધેરી (ઈસ્ટ)માં ચકાલા સિગારેટ ફૅક્ટરી વિસ્તારમાં આવેલી દેવલવાડીમાં વિનોદ બોરીચા તેમની પત્ની, મોટા દીકરા અને નાની દીકરી સાથે રહે છે. તેમના ૨૬ વર્ષના બીજા નંબરના દીકરા મુકુંદ અને અંધેરી (ઈસ્ટ)માં જ રહેતી એક યુવતી વચ્ચે પ્રેમસંબંધ હોવાથી વર્ષ પહેલાં પરિવારે તેમની સગાઈ કરાવી હતી. જોકે પૈસાની સગવડ ન હોવાથી અને મોટા દીકરાનાં લગ્ન બાકી હોવાથી મુકુંદનાં લગ્ન પછીથી કરીશું એવું પરિવારજનો વિચારી રહ્યા હતા. મુકુંદ એક પ્રાઇવેટ કંપનીમાં પોતાની કાર ભાડા પર ચલાવે છે.